open-index/open-wikipedia-markdown huggingface dataset:
Ιοτάπα (κόρη του Σαμψιγέραμου Β΄)

Η **Ιοτάπα της Έμεσας**, λατιν. Iotapa (έζησε τον 1ο αι. μ.Χ.) από τη Δυναστεία της Έμεσας γεννήθηκε πριγκίπισσα της Έμεσας (νυν Χομς) στη Συρία και με τον γάμο της έγινε πριγκίπισσα της Ιουδαίας.

## Βιογραφία
Ήταν κόρη τού Σαμψιγέραμου Β΄ ιερέα-βασιλιά της Έμεσας και της Ιοτάπας των Οροντιδών, κόρης τού Μιθριδάτη Γ΄ της Κομμαγηνής. Η σύζυγος τού Μιθριδάτη Γ΄ ήταν η Ιοτάπα της Μηδίας Ατροπατηνής και η προμάμμη του ήταν η Λαοδίκη Ζ΄ Θεά των Σελευκιδών. Η Οροντίδες ήταν η πρώτη δυναστεία της Αρμενίας. Έτσι η Ιοτάπα της Έμεσας είχε Συριακή, Αρμενική, Ελληνική και Μηδική καταγωγή.

Γεννήθηκε και μεγάλωσε στην Έμεσα. Παντρεύτηκε τον Αριστόβουλο τον Νεότερο, πρίγκιπα της Ιουδαίας, γιο τού Αριστόβουλου διαδόχου της Ιουδαίας (γιού τού Ηρώδη Α΄ τού Μεγάλου). Αυτός είχε καταγωγή από τους Εβραίους, Ναβαταίους και Εδωμίτες· είχε επιφανείς συγγενείς ως μέλος της Ηρωδιανής δυναστείας. Το ζεύγος επέλεξε να ζήσει στη Μέση Ανατολή.

## Οικογένεια
Παντρεύτηκε τον Αριστόβουλο τον Νεότερο πρίγκιπα της Ιουδαίας και είχε τέκνο:
* Ιοτάπα της Ιουδαίας, γεννήθηκε κωφή και μουγκή.

## Πηγές
* 
* Smith, Sir William. Dictionary of Greek and Roman biography and mythology. 1. p. 301.

Κατηγορία:Δυναστεία της Έμεσας
Αρεγκναντέμ

Το **Αρεγκναντέμ** (αρμενικά: **', παλαιότερα γνωστό ως **Αζιζμπεκόφ**, ενώ, στη συνέχεια, έως το [[1939]], ως **Γαρατσαντά*') είναι αγροτική κοινότητα του *μαρζ'' του Σιράκ, στην Αρμενία. Το 2008, αριθμούσε  κατοίκους.

## Παραπομπές


Κατηγορία:Αγροτικές κοινότητες του Σιράκ
Κατηγορία:Χωριά της Αρμενίας
Α΄ κατηγορία ΠΟΑΣΠ 2018-19

Η **Α΄ κατηγορία ΠΟΑΣΠ 2018-19** αποτέλεσε το 47ο πρωτάθλημα στη Α΄ κατηγορίας ΠΟΑΣΠ. Το πρωτάθλημα κέρδισε η Γεροσκήπου FC για πρώτη φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας ΠΟΑΣΠ 2018-19 συμμετείχαν 11 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας ΠΟΑΣΠ 2019-20.

Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2018-19. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2019, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη Κατηγορία ΣΤΟΚ 2019-20.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Πηγή: 


Σημείωση:
*
Σημείωση:1Ο Προμηθέας Μούτταλλου αποχώρησε λίγο μετά την έναρξη του πρωταθλήματος. Όλοι οι αγώνες του κατακυρώθηκαν υπέρ των αντιπάλων του με σκορ 3-0.


Ισοβαθμίες:
αΑ.Σ. Μανδριών-Χρυσομηλιά 2-1, Χρυσομηλιά-Α.Σ. Μανδριών 2-1

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: 

## Παραπομπές


## Δείτε επίσης

* Α΄ κατηγορία ΠΟΑΣΠ
* Κύπελλο ΠΟΑΣΠ 2018-19

Κατηγορία:Α΄ κατηγορία ΠΟΑΣΠ
Κατηγορία:Εγχώρια ποδοσφαιρικά πρωταθλήματα 2018–2019
Εκκλησία Αγίου Μιχαήλ (Σινκαβίτσι)

Η **Εκκλησία του Αγίου Μιχαήλ** (λευκορωσικά: Царква Святога Міхаіла, Τσάρκβα Σβιάτογκα Μιχαήλα) είναι Ορθόδοξη εκκλησία στις βόρειες παρυφές του χωριού Σινκαβίτσι, στην επαρχία Ζέλβα της επαρχίας Χρόντνα στην νοτιοδυτική Λευκορωσία. Αυτό είναι παράδειγμα του λευκορωσικού γοτθικού ρυθμού και μια από τις πρώτες οχυρωμένες εκκλησίες στο Μεγάλο Δουκάτο της Λιθουανίας, μαζί με την Εκκλησία της Γεννήσεως της Θεοτόκου στην Μουραβάνκα.

## Ιστορία
Υπάρχει ένας μύθος ότι η εκκλησία χτίστηκε από τον Βυτάουτ προς τιμήν της θαυμάσιας απόδρασης από τον αδελφό του, Γιαγκάιλο, όταν ήταν σε πόλεμο.

Στην πραγματικότητα, η εκκλησία χτίστηκε το 16ο αιώνα. Το θεμέλιο μπορεί να παράχθηκε από τον Κονστάντι Οστρόγκσι, που ανακατασκεύασε μια παρόμοια εκκλησία στο Βίλνο το 1511 – 1522.

Μετά την Ένωση του Μπρεστ, η εκκλησία έγινε εξαρτώμενη από την Αγία έδρα. Μετά την διάλυση της Πολωνολιθουανικής Κοινοπολιτείας και τους συναφείς διαμελισμούς της Πολωνίας η ενορία παρέμεινε ενεργή, αλλά μετά την Εξέγερση του Νοεμβρίου η εκκλησία μετατράπηκε σε Ορθόδοξη.

Το 1880-1881 ο ναός ανακατασκευάστηκε σημαντικά. Το 1926 ξαναχτίστηκε ως Καθολική εκκλησία από την κυβέρνηση της Δεύτερης πολωνικής Δημοκρατίας. Το 1988-1990, μετατράπηκε σε Ορθόδοξη και πάλι.

## Αρχιτεκτονική
Η εκκλησία είναι ένα παράδειγμα της λευκορωσικής γοτθικής αρχιτεκτονικής. Ο εσωτερικός της χώρος του χωρίζεται σε τρία κλίτη που στηρίζονται σε τέσσερις πυλώνες. Το σχέδιο του κτιρίου βρίσκεται κοντά σε τετράγωνο και έχει τρεις αψίδες στην ανατολική πλευρά. Οι τοίχοι είναι ενάμισο μέτρα παχείς.

Υπάρχουν τέσσερις αμυντικοί πύργοι στις γωνίες του ναού. Το πάνω μέρος των δυτικών πύργων είναι κατασκευασμένο σε σχήμα οκτάγωνου. Οι δύο ανατολικοί πύργοι είναι κυλινδρικοί.

Το αέτωμα έχει μια σειρά από κόγχες που ποικίλουν σε βάθος και το μέγεθος.

## Καθεστώς Παγκόσμιας Κληρονομιάς
Αυτός ο χώρος προστέθηκε στον Ενδεικτικό Κατάλογο της Παγκόσμιας Κληρονομιάς της Ουνέσκο στις 30 Ιανουαρίου 2004, στην Πολιτιστική κατηγορία.

## Γκαλερί

Αρχείο:Царква Сьв. Міхаіла Архангела ў Сынкавічах, foto 30.jpg|Τοπίο
Αρχείο:Царква Сьв. Міхаіла Архангела ў Сынкавічах, foto 17.jpg|Μπροστά
Αρχείο:Царква Сьв. Міхаіла Архангела ў Сынкавічах, foto 21.jpg|Πίσω
Αρχείο:Царква Сьв. Міхаіла Архангела ў Сынкавічах, foto 12.jpg|Πύλες
Αρχείο:Царква Сьвятога Міхаіла (Сынкавічы) 4.jpg|Εσωτερικό
Αρχείο:Інтэр'ер Сынкавіцкай царквы. Першае графіці (02).jpg|Παλιές επιγραφές


## Παραπομπές


## Εξωτερικοί σύνδεσμοι

* Εκκλησία - φρούριο Συντσοβίτσσκαγια
* Φωτογραφίες στο Radzima.org
* Φωτογραφίες στο globustut.by
Κατηγορία:Εκκλησίες στη Λευκορωσία
Κατηγορία:Ανατολική Ορθοδοξία στη Λευκορωσία
Δήμος Τσάιρ

Ο **Δήμος Τσάιρ** ( , , ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

## Γεωγραφία
Ο Δήμος Τσάιρ συνορεύει με:
*τον Δήμο Τσένταρ στα νοτιοδυτικά,
*τον Δήμο Γκάζι Μπάμπα στα ανατολικά,
*τον Δήμο Κάρπος στα δυτικά,
*τον Δήμο Μπούτελ στα βόρεια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων
Άκα Β΄ της Κομμαγηνής

Η **Άκα Β΄ ** (έζησε το β΄ ήμισυ τού 1ου αι. π.Χ. και το α'  ήμισυ τού 1ου αι. μ.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής.

## Βιογραφία
Ήταν κόρη τού Μιθριδάτη Γ΄ της Κομμαγηνής (βασ. 20-12 π.Χ.) και της εξαδέλφης του Ιοτάπας της Μηδίας, κόρης τού Αρταβάσδη Α΄ της Μηδίας Ατροπατηνής. Οι Οροντίδες ήταν η πρώτη δυναστεία της Αρμενίας· προμάμμη τού Μιθριδάτη Γ΄ ήταν η Λαοδίκη Ζ΄ Θεά των Σελευκιδών. Έτσι η καταγωγή της Άκας Β΄ ήταν Αρμενική, Ελληνική και Μηδική.

Θα γεννήθηκε και μεγάλωσε στα Σαμόσατα, πρωτεύουσα της Κομμαγηνής. Έλαβε το όνομα της εξαδέλφης των γονέων της, της Άκα Α΄ της Κομμαγηνής. Στα τέλη τού 1ου αι. π.Χ. παντρεύτηκε τον Θράσυλλο τον Μενδαίο, Έλληνα της Αιγύπτου. Η Άκα Β΄ είναι γνωστή από ένα ποίημα, που δεν σώθηκε όλο, που την αναφέρει ως σύζυγο τού Θράσυλλου και πως είχε βασιλική καταγωγή.

Ο Θράσυλλος ήταν γραμματικός, σχολιαστής λογοτεχνικών έργων, αστρολόγος και φίλος τού Τιβερίου (βασ. 14-37). Ο Τιβέριος τον είχε σε μεγάλη τιμή και τον έκανε Ρωμαίο πολίτη, μαζί με την οικογένειά του. Έτσι η Άκα άλλαξε το όνομά της σε Κλαυδία Άκα και ο Θράσυλλος σε Τιβέριος Κλαύδιος Θράσυλλος. Η Άκα Β΄ απεβίωσε τον 1ο αι. μ.Χ.

## Οικογένεια
Παντρεύτηκε τον Θράσυλλο τον Μενδαίο, λόγιο Έλληνα της Αιγύπτου και είχε τέκνα:
* μία ανώνυμη κόρη, παντρεύτηκε τον Λεύκιο Έννιο από την τάξη των ιππέων.
* Τιβέριος Κλαύδιος Βάλβιλος 3-79, λόγιος, πολιτικός και αστρολόγος της Αυλής τού Νέρωνα. H κόρη του:
** Κλαυδία Καπιτωλίνα παντρεύτηκε τον 2ο εξάδελφό της Γ. Ι. Αρχέλαο Αντίοχο διάδοχο της Κομμαγηνής και είχαν γιο τον:
*** Φιλόππαπο, που έζησε στην Αθήνα και την ευεργέτησε.

## Πηγές

* P. Robinson Coleman-Norton & F. Card Bourne, Ancient Roman Statutes, The Lawbook Exchange Limited, 1961
*  
* R. Beck, Beck on Mithraism: Collected Works With New Essays, Ashgate Publishing Limited, 2004
* J.H. Holden, A History of Horoscopic Astrology, American Federation of Astrology, 2006

Κατηγορία:Δυναστεία των Οροντιδών
Ιοτάπα (κόρη του Αρταβάσδη Α΄)

Η **Ιοτάπα της Μηδίας Ατροπατηνής** (γενν. 43 π.Χ.) γεννήθηκε πριγκίπισσα της Μηδίας Ατροπατηνής και με τον γάμο της έγινε βασίλισσα της Κομμαγηνής.

## Βιογραφία
Ήταν κόρη τού Αρταβάσδη Α΄ της Μηδίας Ατροπατηνής και της Αθηναΐδας των Οροντιδών, κόρης τού Αντιόχου Α΄ της Κομμαγηνής.

Το 35 π.Χ. ο Αρταβάσδης Α΄ πρόσφερε στον Μάρκο Αντώνιο συμμαχία εναντίον των Πάρθων και ο Ρωμαίος στρατηγός δέχθηκε με χαρά. Για να ενισχύσουν τη φιλία τους, εμνήστευσαν το 34 π.Χ. τα παιδιά τους: η Ιοτάπα της Μηδίας θα παντρευόταν τον Αλέξανδρο Ήλιο, γιο τού Μ. Αντωνίου από την Κλεοπάτρα Ζ΄ της Αιγύπτου, αν και ήταν 9 και 6 ετών αντίστοιχα.

Το 33 π.Χ. ο Μ. Αντώνιος συνάντησε τον σύμμαχό του στον ποταμό Αρά(ξη)· συμφώνησαν ο Μ. Αντώνιος να βοηθήσει τον Αρταβάσδη Α΄ εναντίον των Πάρθων και ο Αρταβάσδης Α΄ να τον βοηθήσει εναντίον τού Οκταβιανού. Αντάλλαξαν μέρη τού στρατού τους. Ο Μ. Αντώνιος έλαβε πίσω ένα λάβαρο, που ο βασιλιάς είχε πάρει από τον στρατό τού Οππίου Στατιανού το 36 π.Χ. και την Ιοτάπα της Μηδίας μαζί του. Με τη βοήθεια των λεγεωναρίων ο Αρταβάσδης Α΄ μπόρεσε αρχικά να απωθήσει την επίθεση των Πάρθων. Έτσι η επικράτεια τού Αρταβάσδη Α΄ αυξήθηκε με τμήματα της Αρμενίας. Όμως πριν τη μάχη τού Ακτίου (31 π.Χ.), ο Μ. Αντώνιος κάλεσε πίσω τους λεγεωνάριους, χωρίς να επιστρέψει τους Μήδους στρατιώτες, που είχε· έτσι αυτή τη φορά ο Φραάτης Δ΄ της Παρθίας νίκησε τον Αρταβάσδη Α΄ και τον αιχμαλώτισε το 30 π.Χ.

Στο Άκτιο ο Μ. Αντώνιος νικήθηκε και ο Οκταβιανός το 30 π.Χ. εισέβαλε στην Αίγυπτο με τον στρατό του. Η Ιοτάπα της Μηδίας άφησε την Αλεξάνδρεια. Κατά τη διάρκεια της αιχμαλωσίας του πατέρα της, έγινε εμφύλιος πόλεμος στην Παρθία και αυτός βρήκε την ευκαιρία και απέδρασε. Βρήκε καταφύγιο στον Αύγουστο, που τον υποδέχθηκε φιλικά και τον έκανε βασιλιά της Μικράς Αρμενίας, υποτελή του.

H Ιοτάπα της Μηδίας επέστρεψε στον πατέρα της και μετά το 30 π.Χ. παντρεύτηκε τον Μιθριδάτη Γ΄ της Κομμαγηνής. Ήταν εξάδελφός της, καθώς ο πατέρας του Μιθριδάτης Β΄ ήταν αδελφός της Αθηναΐδας. Απέκτησαν τον Αντίοχο Γ΄, την Άκα Β΄, την Ιοτάπα και την Ιοτάπα. Η μία από τις δύο Ιοτάπα παντρεύτηκε τον Αντίοχο Γ΄.

## Οικογένεια
Παντρεύτηκε τον εξάδελφό της Μιθριδάτη Γ΄ της Κομμαγηνής και είχε τέκνα:
* Αντίοχος Γ΄ απεβ. 17 μ.Χ., βασιλιάς της Κομμαγηνής.
* Άκα Β΄, παντρεύτηκε τον Θράσυλλο τον Μενδαίο Έλληνα της Αιγύπτου.
* Ιοτάπα γενν. π. 20 π.Χ., παντρεύτηκε τον αδελφό της Αντίοχο Γ΄ της Κομμαγηνής.
* Ιοτάπα γενν. 20 π.Χ., παντρεύτηκε τον Σαμψιγέραμο Β΄ της Έμεσας, από τη Δυναστεία της Έμεσας.

## Πηγές
* Plutarch, Antony 52.1-3; Cassius Dio, Roman history 49.33.1-2
* Cassius Dio, Roman history 49.40.2; Plutarch, Antony 53.12
* Smith, Dictionary of Greek and Roman Biography and Mythology. p.&nbsp;194. Retrieved 28 November 2010.

Κατηγορία:Δυναστεία των Πτολεμαίων
Νεοφασισμός

Ο **νεοφασισμός** είναι μεταπολεμική ιδεολογία που περιλαμβάνει σημαντικά στοιχεία του φασισμού. Ο νεοφασισμός περιλαμβάνει συνήθως υπερεθνικισμό, φυλετική υπεροχή, λαϊκισμό, αυταρχισμό, μητρικισμό και αντίθεση στη μετανάστευση, καθώς και αντίθεση της φιλελεύθερης δημοκρατίας, του κοινοβουλευτισμού, του καπιταλισμού, του μαρξισμού, του κομμουνισμού και του σοσιαλισμού. Οι ισχυρισμοί ότι μια ομάδα είναι νεο-φασίστες μπορεί να είναι αμφιλεγόμενη, ειδικά αν ο όρος χρησιμοποιείται ως πολιτικό επίθετο. Μερικά μεταπολεμικά καθεστώτα έχουν ονομαστεί νεοφασιστικά λόγω του αυταρχικού χαρακτήρα, και μερικές φορές λόγω της γοητείας και της συμπάθεια προς τη φασιστική ιδεολογία και τις τελετουργίες.

## Νεοφασιστικές οργανώσεις
* Ένοπλοι Επαναστατικοί Πυρήνες
* CasaPound

## Παραπομπές


Κατηγορία:Εθνικισμός
Κατηγορία:Ακροδεξιά
Κατηγορία:Πολιτικές ιδεολογίες
Κατηγορία:Πολιτικές θεωρίες
Κατηγορία:Ρατσισμός
*
Αγίν

Το **Αγίν** () είναι αγροτική κοινότητα του *[[Περιοχές της Αρμενίας|μαρζ]]* του Σιράκ, στην Αρμενία. Περιλαμβάνοντας, επίσης, τον οικισμό του Αγίν Καϊαράν, το 2008 αριθμούσε  κατοίκους.

## Παραπομπές


Αγιν
Αγιν
Ιοτάπα (σύζυγος του Αντίοχου Γ΄)

Η **Ιοτάπα** (γενν. π. το 20 π.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής και με τον γάμο της έγινε βασίλισσα της Κομμαγηνής.

## Βιογραφία
Ήταν κόρη τού Μιθριδάτη Γ΄ της Κομμαγηνής (γιού τού Μιθριδάτη Β΄ της Κομμαγηνής) και της εξαδέλφης του Ιοτάπας, κόρης τού Αρταβάσδη Α΄ της Μηδίας Ατροπατηνής. Οι Οροντίδες ήταν η πρώτη δυναστεία της Αρμενίας· ο πατέρας της ήταν δισεγγονός της Λαοδίκης Ζ΄ Θεάς των Σελευκιδών. Έτσι η Ιοτάπα των Οροντιδών είχε καταγωγή Αρμενική, Ελληνική και Μηδική.

Θα γεννήθηκε και μεγάλωσε στα Σαμόσατα, πρωτεύουσα της Κομμαγηνής· παντρεύτηκε τον αδελφό της Αντίοχο Γ΄ της Κομμαγηνής. Το 12 π.Χ. απεβίωσε ο πατέρας της και τον διαδέχθηκε ο Αντίοχος Γ΄. Ήταν ο τελευταίος ανεξάρτητος βασιλιάς της χώρας. Απέκτησαν δύο παιδιά, τον Αντίοχο Δ΄ και την Ιουλία Ιοτάπα, που επίσης παντρεύτηκαν μεταξύ τους.

Ο Αντίοχος Γ΄ απεβίωσε το 17 μ.Χ. και από τότε διαταράχθηκε η ειρήνη στη χώρα, καθώς τότε η Κομμαγηνή ήταν σε πολιτικό αναβρασμό. Ο Αντίοχος Δ΄ ήταν το πολύ 5 ετών και έτσι δεν υπήρχε εξουσία, που να αποτρέψει την πολιτική αναταραχή και να ενώσει τους πολίτες. Εμφανίστηκαν δύο μερίδες: οι ευγενείς ήθελαν την ένωση με τη Ρωμαϊκή Αυτοκρατορία και οι πολίτες ζητούσαν τη διατήρηση τού βασιλιά.

Και οι δύο μερίδες έστειλαν ειρηνικά πρεσβείες στη Ρώμη, ζητώντας από τον Τιβέριο να αποφασίσει· αποφάσισαν να σεβαστούν την άποψή του. Τελικά ο Αυτοκράτορας έκανε την Κομμαγηνή μέρος της επαρχίας της Συρίας. Τα τέκνα της Ιοτάπας μεγάλωσαν στη Ρώμη και μορφώθηκαν. Ο Αντίοχος Δ΄ έγινε λόγιος και σύμβουλος τού Αυτοκράτορα. Το 38 ο Καλιγούλας, από εκτίμηση προς εκείνον, τού απέδωσε το βασίλειο τού πατέρα του, ως υποτελές της Ρώμης.

## Οικογένεια
Παντρεύτηκε τον αδελφό της Αντίοχο Γ΄ της Κομμαγηνής και είχε τέκνα:
* Αντίοχος Δ΄ 17 μ.Χ.-72, βασιλιάς της Κομμαγηνής.
* Ιουλία Ιοτάπα πριν το 17 μ.Χ. - π. 52, παντρεύτηκε τον αδελφό της Αντίοχο Δ΄ της Κομμαγηνής.

## Πηγές
*Mavors.org - Commagene
*Tacitus - Annals of Imperial Rome, Part One: Tiberius, Chapter 4, First Treason Trials
*
*

Κατηγορία:Δυναστεία των Οροντιδών
Ιοτάπα

Με το όνομα αυτό (εξελληνισμένα: Ιωτάπη) υπάρχουν οι εξής γυναίκες, που ανήκουν στην Αρμενική Δυναστεία των Οροντιδών ή σχετίζονται με αυτήν με επιγαμία:

* Ιοτάπα (κόρη του Αρταβάσδη Α΄) της Μηδίας Ατροπατηνής, παντρεύτηκε τον εξάδελφό της Μιθριδάτη Γ΄ της Κομμαγηνής.
* Ιοτάπα (σύζυγος του Αντίοχου Γ΄) των Οροντιδών, παντρεύτηκε τον αδελφό της Αντίοχο Γ΄ της Κομμαγηνής.
* Ιοτάπα (σύζυγος του Σαμψιγέραμου Β΄) των Οροντιδών, αδελφή της προηγουμένης, παντρεύτηκε τον Σαμψιγέραμο Β΄ της Έμεσας.
* Ιοτάπα (κόρη του Σαμψιγέραμου Β΄) της δυναστείας της Έμεσας, κόρη της προηγουμένης, παντρεύτηκε τον Αριστόβουλο τον Νεότερο πρίγκιπα της Ιουδαίας από την Ηρωδιανή Δυναστεία.

Όταν έγιναν Ρωμαίες πολίτες, πρόσθεταν το όνομα Ιουλία:
* Ιουλία Ιοτάπα (κόρη του Αντίοχου Γ΄) των Οροντιδών, παντρεύτηκε τον Αντίοχο Δ΄ της Κομμαγηνής.
* Ιουλία Ιοτάπα (κόρη του Αντίοχου Δ΄) των Οροντιδών, κόρη της προηγούμενης, παντρεύτηκε τον Γ. Ι. Αλέξανδρο ηγεμόνα της Κέτις από την Ηρωδιανή Δυναστεία.
* Ιουλία Ιοτάπα (πριγκίπισσα της Κιλικίας) από την Ηρωδιανή Δυναστεία, κόρη της προηγούμενης, παντρεύτηκε τον Γ. Ι. Κουαδράτο Βάσσο συγκλητικό, κ.λπ.

Επίσης μία πόλη:
* Ιωτάπη (νυν Αϋτάπ) στις ακτές της Κιλικίας.
Η Κόμισσα από το Χονγκ Κονγκ

**Η Κόμισσα από  το Χονγκ Κονγκ** ()  είναι αμερικανική ρομαντική κωμική ταινία του 1967 σε σενάριο και σκηνοθεσία του Τσάρλι Τσάπλιν. Πρωταγωνιστούν ο Μάρλον Μπράντο και η Σοφία Λόρεν.

## Υπόθεση
Ένας πλούσιος Αμερικανός διπλωμάτης ταξιδεύει με υπερωκεάνιο από το Χονγκ Κονγκ προς τη Χαβάη, όπου θα συναντήσει τη σύζυγό του. Λίγο μετά την αναχώρηση ανακαλύπτει ότι στην καμπίνα του έχει μπει μια πανέμορφη λαθρεπιβάτισσα, μια ρωσίδα κόμισσα που προσπαθεί να μεταναστεύσει στις ΗΠΑ.

Αρχικά αρνείται να τη βοηθήσει, όμως εκείνη τον εκβιάζει ότι θα αποκαλύψει στη  γυναίκα του ότι δήθεν έχουν σχέση. 

## Διανομή
* Μάρλον Μπράντο ως Ογκντέν Μίαρς
* Σοφία Λόρεν ως Νατάσα
* Τίπι Χέντρεν ως Μάρθα Μίαρς
* Τσάρλι Τσάπλιν ως γέρος 
* Τζεραλντίν Τσάπλιν ως χορεύτρια
* Βικτόρια Τσάπλιν ως κόμισσα
* Σιντνέι Τσάπλιν ως Χάρβεϊ

## Παραγωγή
Η ταινία είναι η τελευταία που έγραψε και σκηνοθέτησε ο Τσάρλι Τσάπλιν, και πήραν μέρος σε αυτήν τεσσέρα από τα παιδιά του (Σιντνέι, Τζεραλντίν, Τζοζέφιν και Βικτόρια) σε μικρούς όμως ρόλους. Για τον πρωταγωνιστικό ρόλο του Ογκντέν Μίαρς αρχικώς προόριζονταν ο Κάρι Γκραντ, αλλά τελικώς επελέγη ο Μάρλον Μπράντο. Για την Τίπι Χέντρεν ήταν ο πρώτος της ρόλος σε ταινία μετά την διακοπή της συνεργασίας της με τον Άλφρεντ Χίτσκοκ το 1965.

## Παραπομπές


## Εξωτερικοί σύνδεσμοι
*  
*

Κατηγορία:Αμερικανικές ρομαντικές κωμικές ταινίες
Κατηγορία:Ταινίες σε σκηνοθεσία Τσάρλι Τσάπλιν
Κατηγορία:Αγγλόφωνες ταινίες
Κατηγορία:Ταινίες του 1967
Ιουλία Ιοτάπα (κόρη του Αντίοχου Γ΄)

:*Να μη συγχέεται με την ομώνυμη κόρη της [[Ιουλία Ιοτάπα (κόρη του Αντίοχου Δ΄)]].*
Η **Ιουλία Ιοτάπα η Φιλάδελφος** (πριν το 17 μ.Χ. - π. το 52) από τη Δυναστεία των Οροντιδών γεννήθηκε πριγκίπισσα της Κομμαγηνής και με τον γάμο της έγινε βασίλισσα της Κομμαγηνής.

## Βιογραφία
Ήταν κόρη τού Αντιόχου Γ΄ της Κομμαγηνής και της αδελφής του Ιοτάπας, κόρης τού Μιθριδάτη Γ΄ της Κομμαγηνής και της Ιοτάπας της Μηδίας Ατροπατηνής. Οι Οροντίδες ήταν η πρώτη δυναστεία της Αρμενίας· ο Μιθριδάτης Γ΄ ήταν δισεγγονός της Λαοδίκης Ζ΄ Θεάς των Σελευκιδών. Έτσι η Ι. Ιοτάπα είχε Αρμενική, Ελληνική και Μηδική.

Το 17 μ.Χ. απεβίωσε ο πατέρας της και τον διαδέχθηκε ο αδελφός της Αντίοχος Δ΄, που όμως ήταν το πολύ 5 ετών και δεν μπορούσε να επιβάλει ειρήνη. Το βασίλειο ήταν σε πολιτική αναταραχή: οι ευγενείς ήθελαν την ένωση με τη Ρωμαϊκή Αυτοκρατορία, ενώ ο λαός τη διατήρηση της βασιλείας. Οι δύο μερίδες έστειλαν πρεσβείες στον Τιβέριο, ζητώντας να αποφασίσει εκείνος. Τελικά ο Αυτοκράτορας έκανε την Κομμαγηνή μέρος της επαρχίας της Συρίας. Τα δύο αδέλφια-σύζυγοι έζησαν στη Ρώμη και έγιναν Ρωμαίοι πολίτες. Άλλαξαν το όνομά τους σε Ιουλία Ιοτάπα και Γάιος Ιούλιος Αντίοχος. Το όνομα Ιούλιος/Ιουλία προέρχεται από το ότι ο Τιβέριος είχε υιοθετηθεί από τον Οκταβιανό Αύγουστο, που είχε υιοθετηθεί από το Ιούλιο γένος (από τον Ιούλιο Καίσαρα). Μεγάλωσαν και μορφώθηκαν στη Ρώμη.

Τα δύο αδέλφια έγιναν μέλη τού κύκλου της Αντωνίας της Νεότερης, συζύγου τού Δρούσου τού Πρεσβύτερου (αδελφού τού Τιβερίου). Αυτή ήταν γυναίκα με επιρροή και με τον κύκλο της από πρίγκιπες υποτελείς στη Ρώμη, βοηθούσε την πολιτική της Ρώμης στα σύνορά της. Ο λόγιος Αντίοχος έγινε σύμβουλος τού Αυτοκράτορα. Το 38 μ.Χ. ο εγγονός της Αντωνίας και τού Δρούσου, ο Καλιγούλας, από εκτίμηση προς εκείνον, τού απέδωσε το πατρικό βασίλειο. Ο Αντίοχος Δ΄ έγινε βασιλιάς της Κομμαγηνής, υποτελής στη Ρώμη. Ο Αυτοκράτορας τού έδωσε επιπρόσθετα ένα τμήμα των ακτών της Κιλικίας. Επίσης τού έδωσε 1.000.000 aureus, όσο ήταν τα έσοδα από την Κομμαγηνή από το 17 μ.Χ. μάλλον θα επρόκειτο για άλλη μία εκκεντρικότητα τού Αυτοκράτορα.

Φαίνεται πως η Ι. Ιοτάπα απεβίωσε πριν το 72, όταν ο Βεσπασιανός προσάρτησε πάλι την Κομμαγηνή στη Ρωμαϊκή Αυτοκρατορία. Ο Αντίοχος Δ΄ ίδρυσε στη μνήμη της μία πόλη, την Ιωτάπη (νυν Αϋτάπ) στις ακτές της Κιλικίας. Τα νομίσματα της Ιοτάπας φέρουν την επιγραφή: ΒΑΣΙΛΙΣΣΑ ΙΩΤΑΠΑ ΦΙΛΑΔΕΛΦΟΣ, όπου το επίθετο εννοεί, πως η Ιοτάπα είναι σύζυγος τού αδελφού της. Ίσως έγινε μέλος της βασιλικής λατρείας, όπως οι πρόγονοί της Σελευκίδες.

## Οικογένεια
Παντρεύτηκε τον αδελφό της Αντίοχο Δ΄ της Κομμαγηνής και είχε τέκνα:
* Γ. Ι. Αρχέλαος Αντίοχος 38 μ.Χ.-92, διάδοχος της Κομμαγηνής. Γιος του ήταν ο:
** Φιλόπαππος, έζησε στην Αθήνα και την ευεργέτησε.
* Καλλίνικος 1ος αι. μ.Χ., πρίγκιπας της Κομμαγηνής.
* Ιουλία Ιοτάπα γενν. π. 45 μ.Χ., παντρεύτηκε τον Γ. Ι. Αλέξανδρο ηγεμόνα της Κέλτις στην Κιλικία, από την Ηρωδιανή Δυναστεία.

## Πηγές
* 
* 
* 

Κατηγορία:Δυναστεία των Οροντιδών
Ορέστης Τζιόβας

Ο **Ορέστης Τζιόβας** (Θεσσαλονίκη,10 Ιανουαρίου 1983) είναι Έλληνας ηθοποιός.

## Βιογραφικό
Γεννήθηκε και μεγάλωσε στη Θεσσαλονίκη. Το 2004 σε ηλικία 21 ετών εγκαταστάθηκε στην Αθήνα για να σπουδάσει στη Δραματική Σχολή του Εθνικού Θεάτρου από όπου και αποφοίτησε 4 χρόνια μετά.

### Τηλεόραση
Έκανε το τηλεοπτικό του ντεμπούτο τη σεζόν 2007-2008 στην κωμική σειρά του Λευτέρη Καπώνη, "Μου το κρατάς μανιάτικο" έχοντας τον πρωταγωνιστικό ρόλο. Ακολούθησε μία συμμετοχή στη σειρά "Σε είδα" ενώ τη σεζόν 2008-2009 πρωταγωνίστησε μαζί με τους Γεράσιμο Σκιαδαρέση, Μαρία Καβογιάννη και Πατρίτσια Περιστέρη στην κοινωνική σειρά Χαρά Αγνοείται. Τη σεζόν 2010-2011 σειράς              Ο πόλεμος των άστρων  Τη σεζόν 2010-2011  είχε έναν από τους πρωταγωνιστικούς ρόλους στον δεύτερο κύκλο της σειράς "Ονειροπαγίδα".

Έγινε γνωστός μέσω της τηλεοπτικής σειράς του Αλέξανδρου Ρήγα, "Το αμάρτημα της μητρός μου". Εκεί, τη σεζόν 2011-2012, έπαιξε μαζί με τους Αλέξανδρο Αντωνόπουλο, Ρένια Λουιζίδου, Βίκυ Κάβουρα και Νατάσα Καλογρίδη. Ακολούθησαν οι συμμετοχές στις σειρές Δια Ταύτα, Μοντέρνα Οικογένεια, Daddy Cool και Το σόι σου. Τη σεζόν 2017-2018 πρωταγωνίστησε στην κωμική σειρά του Δημήτρη Αρβανίτη "4xxx4" ενώ συμμετείχε και στις σειρές Κάτι χωρισμένα παλικάρια ,*[[Για πάντα παιδιά (τηλεοπτική σειρά)|Για πάντα παιδιά]]*  Έλα στη θέση μου, Το καφέ της Χαράς, Η τούρτα της μαμάς.

Τη σεζόν 2021-2022 επέστρεψε τηλεοπτικά πρωταγωνιστώντας στην καθημερινή δραματική σειρά του OPEN *Η Τελευταία Ώρα* υποδυόμενος τον Ανδρέα. Την επόμενη τηλεοπτική σεζόν ακολούθησε ο ρόλος του  *Γιώργου Χαρίση* στην καθημερινή δραματική σειρά του ΣΚΑΪ *Άγρια Γη* όπου είχε πρωταγωνιστικό ρόλο δίπλα στη Ζέτα Δούκα. *και στη σειρά Ο Σκαραβαίος στο επεισόδιο Παράξενο ρέκβιεμ στο [[Alpha TV]] και στη σειρά Το Δίχτυ στο [[ΕΡΤ1]] και στη σειρά Μαμά στα κρυφά στο [[ΕΡΤ1]]*

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κύπελλο ΠΟΑΣΠ 2018-19

Το **Κύπελλο ΠΟΑΣΠ 2018-19** αποτέλεσε περίοδο του Κυπέλλου ΠΟΑΣΠ. Νικητής ήταν ο .

## Σύστημα διεξαγωγής
Στο Κύπελλο ΠΟΑΣΠ 2018-19 συμμετείχαν 9 ομάδες από το πρωτάθλημα Α΄ κατηγορίας ΠΟΑΣΠ 2018-19 και 5 ομάδες από το πρωτάθλημα Β΄ κατηγορίας ΠΟΑΣΠ 2018-19.

Διεξήχθη σε 4 γύρους. Στον Α΄ γύρο, στην προημιτελική φάση και στην ημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι. Ο τελικός γινόταν σε ουδέτερη έδρα. 

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων ΣΤΟΚ 2018-19.

## Α΄ γύρος
Στον Α΄ γύρο συμμετείχαν οι 12 από τις 18 ομάδες του πρωταθλήματος. Οι υπόλοιπες 6 ομάδες πέρασαν στον επόμενο γύρο χωρίς αγώνα, μετά από κλήρωση. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος, στις 24 και 25 Νοεμβρίου  2018.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι ομάδες που εξαιρέθηκαν από αυτόν. Οι αγώνες έγιναν στις 26 και 27 Ιανουαρίου και στις 8 και 9 Μαρτίου 2019. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Οι αγώνες έγιναν στις 13 Μαρτίου 2019 στην έδρα της ομάδας που είχε κληρωθεί ως γηπεδούχος.




## Τελικός
Στον τελικό προκρίθηκαν ο  και η Γεροσκήπου FC. Ο τελικός διεξήχθη στις 31 Μαρτίου 2019 στο . Νικητής ήταν ο  με σκορ 2-1.

## Παραπομπές


## Πηγές
*

## Δείτε επίσης

* Κύπελλο ΠΟΑΣΠ
* Α΄ κατηγορία ΠΟΑΣΠ 2018-19
* Β΄ κατηγορία ΠΟΑΣΠ 2018-19

Κατηγορία:Κύπελλο ΠΟΑΣΠ
Κατηγορία:Εγχώρια ποδοσφαιρικά κύπελλα 2018-2019
Ιουλία Ιοτάπα (κόρη του Αντίοχου Δ΄)

:*Να μην συγχέεται με την ομώνυμη μητέρα της [[Ιουλία Ιοτάπα (κόρη του Αντίοχου Γ΄)]] ή την ομώνυμη κόρη της [[Ιουλία Ιοτάπα (πριγκίπισσα της Κιλικίας)]].*

Η **Ιουλία Ιοτάπα** εξελληνισμένα Ιωτάπη (γενν. π. το 45 μ.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής και με τον γάμο της έγινε πριγκίπισσα της Ιουδαίας.

## Βιογραφία
Ήταν κόρη τού Αντιόχου Δ΄ της Κομμαγηνής και της αδελφής του Ιουλίας Ιοτάπας Φιλαδέλφου, κόρης τού Αντιόχου Γ΄ της Κομμαγηνής. Αδέλφια της ήταν ο Αρχέλαος Αντίοχος (πατέρας του Φιλοπάππου) και ο Καλλίνικος. Οι Οροντίδες ήταν η πρώτη δυναστεία της Αρμενίας. Ο Αντίοχος Γ΄ ήταν γιος της Ιοτάπας της Μηδίας Ατροπατηνής, δισεγγονής της Λαοδίκης Ζ΄ Θεάς των Σελευκιδών. Έτσι η Ι. Ιοτάπα είχε καταγωγή Αρμενική, Ελληνική και Μηδική.

Θα γεννήθηκε και μεγάλωσε στα Σαμόσατα, πρωτεύουσα της Κομμαγηνής. Οι γονείς της είχαν μεγαλώσει και μορφωθεί στη Ρώμη. Περί το 52 απεβίωσε η μητέρα της. Ο Αντίοχος Δ΄ ήταν λόγιος και σύμβουλος τού Αυτοκράτορα. Ήταν σύμμαχος τού Νέρωνα και μελών της Ηρωδιανής δυναστείας. Το 58-59 στην Αρμενία έγινε πολιτική αναταραχή. Τελικά οι πολίτες της εγκατέλειψαν την αντίσταση και ζήτησαν βασιλιά υποτελή τού Νέρωνα. Ο Αντίοχος Δ΄ συμμετείχε στο να προστατευθεί η Αρμενία -με τη βοήθεια των Ρωμαίων- από τον Τιριδάτη Α΄ των Αρσακιδών της Αρμενίας.

Ο Νέρωνας έστεψε στη Ρώμη τον Γ. Ι. Τιγράνη ΣΤ΄ των Ηρωδιανών ως βασιλιά της Αρμενίας. Αυτός ήταν γιος τού Αλεξάνδρου, γιού της Γλαφύρας της δυναστείας του Αρχελάου, κόρης μίας των Αρταξιαδών, κόρης τού Αρταβάσδη Β΄ της Αρμενίας. Ο Τιγράνης ΣΤ΄ είχε γιο τον Γ. Ι. Αλέξανδρο, που νυμφεύτηκε την Ι. Ιοτάπα στη Ρώμη. Ο γάμος ήταν για να ενδυναμώσει την πολιτική συμμαχία των πατέρων τους. Μετά από την τελετή, ο Νέρωνας τους έστεψε βασιλείς της Κέτις στις ακτές της Κιλικίας και επιπλέον τους έδωσε την Ελαιούσα Σεβαστή. Οι περιοχές ανήκαν πιο πριν στον πατέρα της. Κυβέρνησαν την Κέτις το διάστημα 58-72.

Γνωρίζουμε ότι κατά τη Δυναστεία των Φλαβίων (69-76) η Ι. Ιοτάπα ζούσε ακόμη· έπειτα από αυτό, τίποτε δεν είναι γνωστό γι' αυτήν.

## Οικογένεια
Παντρεύτηκε τον Γ. Ι. Αλέξανδρο ηγεμόνα της Κέτις στην Κιλικία και είχε τέκνα:
* Γ. Ι. Αγρίππας π. 72-πριν το 150, πρίγκιπας της Κέτις στην Κιλικία, συγκλητικός, ταμίας της Ασίας, (αντικαταστάτης) ύπατος.
* Γ. Ι. Αλέξανδρος Βερενικιανός π. 75-π. 150, συγκλητικός, αντικαταστάτης ύπατος, ανθύπατος της Ασίας. 
* Ιουλία Ιοτάπα γενν. π. 80 μ.Χ., παντρεύτηκε τον Γ. Ι.Κουαδράτο Βάσσο συγκλητικό, στρατηγό, διοικητή της Ιουδαίας, Καππαδοκίας, Γαλατίας, Συρίας & Δακίας και αντικαταστάτη ύπατο το 105.

## Πηγές
* Anthony Wagner, Pedigree and Progress, Essays in the Genealogical Interpretation of History, London, Philmore, 1975. Rutgers Alex CS4.W33.
* 
* 
* 
* Chris Bennett Egyptian Royal Genealogy - Ptolemaic Dynasty. 2005.

Κατηγορία:Δυναστεία των Οροντιδών
Ακαδημία ποδοσφαίρου Νέων Ολυμπιακού Σ.Φ.Π.

Η **Ακαδημία Νέων του Ολυμπιακού** είναι το σύστημα ποδοσφαιρικής ακαδημίας του ελληνικού επαγγελματικού ποδοσφαιρικού συλλόγου του Ολυμπιακού, που αποτελείται από έξι επίσημες ομάδες νέων (Κ-10, Κ-13, Κ-14, Κ-15, Κ-17 και Κ-20), βασισμένες στις ηλικίες των νεαρών αθλητών. Άλλες ομάδες νέων με βάση την ηλικία (π.χ. Κ-8) είναι επίσης μέρος της ακαδημίας, ωστόσο δεν εμφανίζονται ως επίσημες ομάδες νέων. Οι ομάδες του Ολυμπιακού «Κ15, Κ17 και Κ20» αγωνίζονται όλες στις διοργανώσεις νέων της Superleague (Superleague Κ15, Κ17 και Κ20, αντίστοιχα), ενώ η ομάδα Κ20 έχει τακτική συμμετοχή στο ΟΥΕΦΑ Γιουθ Λιγκ. Η τελευταία συμμετείχε επίσης στο Next Gen Series 2012-13, φτάνοντας στα προημιτελικά της διοργάνωσης. Το 2024, η ομάδα Κ19 του Ολυμπιακού κατέκτησε το ΟΥΕΦΑ Γιουθ Λιγκ και αναδείχθηκε πρωταθλήτρια Ευρώπης. Παράλληλα, προκρίθηκε αυτόματα στον τελικό του Διηπειρωτικού κυπέλλου, όπου αντιμετώπισε τη Φλαμένγκο στο Μαρακανά, στις 24 Αυγούστου 2024, όπου ηττήθηκε με 2-1.

## Προσωπικό Ακαδημίας
Περίοδος 2023-24. 

## Διακρίσεις
Οι τίτλοι που κέρδισαν οι ομάδες της ακαδημίας του Ολυμπιακού. 

### Ολυμπιακός Κ20 (Κ19)
***[[Διηπειρωτικό Κύπελλο Ποδοσφαίρου Κ-20|Διηπειρωτικό Κύπελλο]]**: Φιναλίστ 2024
* **[[ΟΥΕΦΑ Γιουθ Λιγκ]]**: 2024
* **Superleague Κ20**: *2009-10, 2012-13, 2014-15, 2015-16, 2016-17, 2022-23, 2023-24, 2024-25* 
* **Τουρνουά Τορίνο Κ20**: *2009* 
* **Dubai Emirates Cup**: *2010* 
* **Memoria XXVIII Torneo Juvenil**: *2012*

### Ολυμπιακός Κ17

* **Superleague Κ17**: *2009-10, 2010-11, 2014-15, 2016-17, 2017-18, 2018-19, 2022-23* 
* **Τουρνουά Σαχτάρ Ντονέτσκ** **Κ-17**: *2008* 
* **Τουρνουά Ανόρθωσης Κύπρου** **Κ-17**: το *2010* 
* **Tannenhof Cup Κ-17**: *2013* 
* **Chicago Indoor Soccer League Champions** **Κ-17**: *2016* 

### Ολυμπιακός Κ15

* **Superleague Κ15**: *2013-14, 2015-16, 2019-20, 2021-22* 
* **Annual Swallows Cup** **Κ-15**: *2015* 
* **Chicago Holiday Cup Tournament Κ-15**: *2015*

## Πρώην παίκτες της Ακαδημίας
Οι παίκτες που έχουν έρθει από την ακαδημία του συλλόγου καθ΄ όλη τη διάρκεια των ετών, αναφέρονται παρακάτω σε χρονολογική σειρά. 

## Παραπομπές


Κατηγορία:Ολυμπιακός Σ.Φ.Π. (ποδόσφαιρο)
Σπυρίδων Λούζης

Ο **Σπυρίδων Λούζης** (, ) ήταν Έλληνας λόγιος, διπλωμάτης και πολιτικός που έδρασε υπέρ της Πρωσίας.

## Βιογραφία
Ο Σπυρίδων γεννήθηκε στην Κεφαλονιά το 1741 όταν ήταν ακόμη έδαφος της Βενετικής Δημοκρατίας. Μετανάστευσε στην Ιταλία, όπου κατοίκησε για πολλά χρόνια και αποφοίτησε στην Φλαγγίνειος Σχολή της Βενετία και αργότερα στο πανεπιστήμιο της Πάδοβας. Τελικά στάλθηκε ως υπουργός της Βενετίας στο Λονδίνο, στη Πρωσία και στο Βερολίνο. Από το 1763 έως το 1765, μετέφρασε τους τέσσερις τόμους του Λουκιανού από τα Ελληνικά στα Ιταλικά, σε τέσσερις τόμους που δημοσιεύθηκαν στο Λονδίνο και τη Βενετία το 1764. Λίγα χρόνια αργότερα μετακόμισε στη Βιέννη.

Το 1775, όταν ο Λούζης ήταν στο Βρότσλαβ, γνώρισε τον Φρειδερίκο Β΄. Ήρθε στο Βερολίνο το 1777, όπου εισήχθη στην κοινωνία και παρουσιάστηκε στο βασιλιά του Πότσδαμ. Κατά τη διάρκεια του πολέμου της βαυαρικής διαδοχής, προσχώρησε στο εθελοντικό σώμα ως καπετάνιος και πολέμησε εναντίον της Αυστριακής Αυτοκρατορίας. Το 1780 προσλήφθηκε ως Πρώσος πρεσβευτής στο Λονδίνο, θέση που ανέλαβε το Φεβρουάριο του 1781. Με τη βελτίωση των σχέσεων της Πρωσίας με την Αγγλία, που συνέβησαν τα τελευταία χρόνια της βασιλείας του Φρέντερικ, ο Λούζης κατόρθωσε να ασκήσει μια πιο καρποφόρα πρεσβευτική δραστηριότητα. Το 1784 διορίστηκε συνταγματάρχης. Το 1790 συνόδευσε τον νέο βασιλιά Φρειδερίκο Γουλιέλμο Β΄, ο οποίος οργάνωσε στρατό εναντίον της Αυστρίας. Τον Ιανουάριο του 1792 απέκτησε έναν γιο, τον Φρειδερίκο Λούζη. Το 1792 διορίστηκε ο αρχιστράτηγος του βασιλιά Φρειδερίκου Γουλιέλμου Β΄. Το 1800 διορίστηκε πρεσβευτής στην Αγία Πετρούπολη, αλλά αποσύρθηκε δύο χρόνια αργότερα κατόπιν αιτήματός του. Στη συνέχεια μετακόμισε και έζησε ήσυχα στο Πότσδαμ, όπου πέθανε το 1815.

Κάποιοι απόγονοι του εγκαταστάθηκαν στην Ιρλανδία αλλά το επίθετο του εξαφανίστηκε το 1919 με τον θάνατο της εγγονής του. Στην σημερινή Γερμανία εξακολουθούν να ζουν απόγονοι του

## Παραπομπές


Κατηγορία:Γερμανοί ελληνικής καταγωγής
Κατηγορία:Έλληνες λόγιοι του 18ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες στρατιωτικοί
Ιουλία Ιοτάπα (πριγκίπισσα της Κιλικίας)

:*Να μη συγχέεται με την ομώνυμη μητέρα της [[Ιουλία Ιοτάπα (κόρη του Αντίοχου Δ΄)]].*

Η **Ιουλία Ιοτάπα** (γενν. π. 80 μ.Χ.) από την Ηρωδιανή Δυναστεία γεννήθηκε πριγκίπισσα της Ιουδαίας και με τον γάμο της έγινε πριγκίπισσα της Κέτις στην Κιλικία.

## Βιογραφία
Ήταν κόρη τού Γ. Ι. Αλεξάνδρου ηγεμόνα της Κέτις στην Κιλικία και της Ιουλίας Ιοτάπας των Οροντιδών, κόρης τού Αντιόχου Δ΄ της Κομμαγηνής. Αδέλφια της ήταν ο Γ. Ι. Αγρίππας και ο Γ. Ι. Αλέξανδρος Βερενικιανός.

Γεννήθηκε και μεγάλωσε στην Κέτις, στις ακτές της Κιλικίας, ένα μικρό κράτος υποτελές της Ρώμης. Πιο πριν ανήκε στον Αντίοχο Δ΄, όταν ο Καλιγούλας είχε προσθέσει τις ακτές της Κιλικίας στην Κομμαγηνή. Ο Νέρωνας είχε παντρέψει τους γονείς της στη Ρώμη και τους έστεψε βασιλείς στην Κέτις· είχε προσθέσει την Ελαιούσα Σεβαστή στην εξουσία τού Γ. Ι. Αλεξάνδρου.

Επιγραφές που επέζησαν για την οικογένειά της, αποκαλύπτουν, ότι οι Ηρωδιανοί είχαν επιγαμίες με  επιφανείς οίκους της εποχής τους. Ο πατέρας της ήταν γιος τού Τιγράνη ΣΤ΄ της Αρμενίας, γιού τού Αλεξάνδρου, γιού της Γλαφύρας, κόρης τού Αρχελάου της Καππαδοκίας. Σύζυγος της Γλαφύρας ήταν ο Αλέξανδρος, γιος τού Ηρώδη Α΄ τού Μεγάλου. Η Ι. Ιοτάπα είχε καταγωγή από τους Εβραίους, Ναβαταίους, Εδωμίτες, Έλληνες, Αρμένιους, Μήδους και Πέρσες. Είναι από τα τελευταία γνωστά μέλη των Ηρωδιανών. Η Ι. Ιοτάπα αποστάτησε από τον Ιουδαϊσμό: εξελληνίστηκε και εκρωμαΐστηκε. Δεν είναι πιθανό να προσπάθησε να ασκήσει επιρροή στην πολιτική της Ιουδαίας.

Ίσως απόγονός της να είναι ο Ιοταπιανός, σφετεριστής του θρόνου από τον Φιλίππου του Άραβα, τον 3ο αι.

## Οικογένεια
Παντρεύτηκε τον Γ. Ι. Κουαδράτο Βάσσο συγκλητικό από τη Γαλατία και είχε τέκνο:
* Ιουλία Κουαδρατίλλα γενν. π. 100, παντρεύτηκε τον Γ. Ι. Λούπο Τίτο Βίβιο Βάρο Λαιβίλλο (π. 95-μετά το 132) ταμία στην Ασία το 132. Είχαν τέκνα:
** Άουλος Ιούλιος Αμύντας, ευγενής στην Έφεσο.
** Άουλος Ιούλιος Κλαύδιος Χάραξ π. 115-μετά το 147. Κόρη του ήταν η:
*** Ιουλία, παντρεύτηκε τον Γ. Ασίνιο Ρούφο συγκλητικό.
** Άουλος Ιούλιος Πρόκουλος π. 120-μετά το 156, ευγενής στην Έφεσο, νυμφεύτηκε την Κλαυδία Βασίλο.

## Πηγές
* Anthony Wagner, Pedigree and Progress, Essays in the Genealogical Interpretation of History, London, Philmore, 1975. Rutgers Alex CS4.W33.
* 
* Anthony Bash, Ambassadors for Christ: an exploration of ambassadorial language in the New Testament, Mohr Siebeck, 1997
* 
* Chris Bennett, Egyptian Royal Genealogy - Ptolemaic Dynasty, 2005. Available here

Κατηγορία:Ηρωδιανή Δυναστεία
Μάρκος-Αντώνιος Κατσαΐτης

Ο **Μάρκος-Αντώνιος Κατσαΐτης** (, , ) ήταν διάσημος Έλληνας λόγιος, δικηγόρος και γεωγράφος του 18ου αιώνα.

## Βιογραφία
Ο Μάρκος-Αντώνιος Κατσαΐτης γεννήθηκε στην Κέρκυρα το 1717 από ευγενή οικογένεια όταν ήταν ακόμη έδαφος της Βενετικής Δημοκρατίας. Στην πρώιμη εφηβεία του μετακόμισε στην Κωνσταντινούπολη όπου έζησε για αρκετά χρόνια. Συνδέθηκε με τους Φαναριώτες, μια ελληνική κοινωνική ομάδα που έδρευε στην περιοχή Φανάρι της Κωνσταντινούπολης. Ο Κατσαΐτις ταξίδεψε στη Μολδαβία και την Βλαχία από την Κωνσταντινούπολη το 1742 για να συναντήσει και να εξασφαλίσει ένα ακροατήριο με τον πρίγκιπα της Βλαχίας Κωνσταντίνο Μαυροκορδάτο. Κατά τη διάρκεια του ταξιδιού του στα Βαλκάνια, ο Κατσαΐτις κατέγραψε τα ταξίδια του σε ένα λεπτομερές ημερολόγιο. Όταν τελικά έφτασε στη Βλαχία συναντήθηκε με τον Μαυροκορδάτο, ο οποίος δέχτηκε τον Κατσαΐτι, τον νέο ευγενή στο δικαστήριο του.

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες γεωγράφοι
Άλεξ Γκόγκιτς

Ο **Άλεξ Γκόγκιτς** (, 13 Απριλίου 1994) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός για τη Σεντ Μίρεν ΦΚ.

## Σταδιοδρομία σε συλλόγους
Ο Γκόγκιτς αγωνίστηκε στης ακαδημίες του Ολυμπιακού και της ουαλικής Σουόνσι Σίτι. Υπέγραψε συμβόλαιο με τη σκωτσέζικη Χάμιλτον Ακαντέμικαλ το Φεβρουάριο του 2017. Το Μάρτιο του 2017, υπέγραψε προέκταση του συμβολαίου του με το σύλλογο μέχρι τον Μάιο του 2018, πριν υπογράψει μία νέα προέκταση έως το 2020, το Δεκέμβριο του 2017. 

## Διεθνής σταδιοδρομία
Έχει εκπροσωπήσει την Κύπρο σε επίπεδο Εθνικών U19 και U21.

## Προσωπική ζωή
Είναι γιος του Σέρβου ποδοσφαιριστή Σίνισα Γκόγκιτς. 

## Στατιστικά σταδιοδρομίας

: *Μέχρι τις 15 Αυγούστου 2020.* 

## Παραπομπές


## Εξωτερικοί σύνδεσμοι
* 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Κύπριοι σερβικής καταγωγής
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Χάμιλτον Ακαντέμικαλ ΦΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Χιμπέρνιαν ΦΚ
Κατηγορία:Ποδοσφαιριστές Σεντ Μίρεν ΦΚ
Συμεών Στρατηγός

Ο **Συμεών Φίλιππος Στρατηγός** () ήταν Έλληνας μαθηματικός και ναυσίπλοος που σπούδασε και έζησε στην Πάντοβα και στην Παβία της Ιταλίας τον 18ο αιώνα.

## Βιογραφία
Γεννήθηκε το 1733 στο Ζάνταρ από γονείς Ελληνικής καταγωγής από το Ηράκλειο οι οποίοι μετανάστευσαν στην Δαλματία λόγω της Οθωμανικής κατάκτησης της Κρήτης το 1669. Ο Στρατηγός αποφοίτησε από το Πανεπιστήμιο της Παδόβας στον τομέα της φαρμακευτικής και στην ηλικία των είκοσι πέντε έγινε καθηγητής.

Ήταν μέλος της αντιπροσωπείας που ταξίδεψε από τη Βενετία στην Αγγλία το 1761 για να συγχαρεί τον νέο βασιλιά Γεώργιο Γ΄. Παρέμεινε στη χώρα για λίγα χρόνια για να σπουδάσει και έγινε μέλος διαφόρων ακαδημιών συμπεριλαμβανομένης της βασιλικής εταιρείας του Λονδίνου. Εκείνη την εποχή εντυπωσιάστηκε πολύ από το μέγεθος και την οικονομική ισχύ του βρετανικού ναυτικού. Σύντομα μετακόμισε πίσω στην Πάντοβα, όπου αντικατέστησε τον Τζιοβάνι Πόλεν και έγινε ο πρόεδρος στον μαθηματικό τομέα της πόλης. Με αυτή την ιδιότητα, μελέτησε εκτενώς το υδατικό καθεστώς της Βενετικής Δημοκρατίας, εκτελώντας διάφορες παρεμβάσεις στο υδραυλικό σύστημα.

Με την πτώση της Βενετίας το 1801 προσκλήθηκε να διδάξει ναυτική επιστήμη στο πανεπιστήμιο της Παβία και επίσης μελέτησε τη διδασκαλία της φυσικής υπό τον Αλεσάντρο Βόλτα. Κατά τη διάρκεια του Ναπολεόντειου βασιλείου της Ιταλίας ορίστηκε Γενικός Επιθεωρητής Γεφύρων και Δρόμων και Πρόεδρος της Ακαδημίας Καλών Τεχνών και Επιστημών Ινστιτούτου Λομβαρδίας στο Μιλάνο. Σε αναγνώριση του έργου του, εξελέγη γερουσιαστής το 1809. Έλαβε πολλά διεθνή βραβεία, συμπεριλαμβανομένου του Εθνικού Τάγματος της Λεγεώνας της Τιμής και της Σιδερένιας Κορώνας. Ο αυτοκράτορας Φραγκίσκος Β´ της Αυστριακής Αυτοκρατορίας του απένειμε τον Σταυρό του Τάγματος του Λεοπόλδου και τον τίτλο του Ομότιμου Καθηγητή του Πανεπιστημίου της Πάντοβα και της Παβίας. Ο Συμεών Στρατηγός πέθανε στο Μιλάνο της Ιταλίας στις 16 Ιουλίου 1824 σε ηλικία 90 ή 91 ετών.

## Αξιομνημόνευτα έργα
* *Raccolta di proposizioni d'idrostatica e d'idraulica*, Παντόβα 1773
* *Teoria compita della costruzione e del maneggio dei bastimenti* (traduzione annotata dell'opera in francese di Eulero), Παντόβα, 1776
* *Elementi d'idrostatica e d'idraulica*, Παντόβα, 1791
* *Vocabolario di marina nelle tre lingue Italiana, Inglese e Francese*, Μιλάνο, 1813–1814
* *Bibliografia di marina*, Μιλάνο, 1823

## Παραπομπές


Κατηγορία:Έλληνες ουμανιστές
Κατηγορία:Έλληνες μαθηματικοί
Κατηγορία:Έλληνες φαρμακολόγοι
Μπορσαλίνο και Σία

Το **Μπορσαλίνο και Σία** () είναι Γαλλική αστυνομική δραματική ταινία του 1974, σε σενάριο και σκηνοθεσία του Ζακ Ντερέ. Πρωταγωνιστούν ο Αλέν Ντελόν και ο Ρικάρντο Κουτσιόλα.

Η ταινία είναι το σικουέλ του *[[Μπορσαλίνο (ταινία)|Μπορσαλίνο]]* του 1970, χωρίς όμως την συμμετοχή του Ζαν Πολ Μπελμοντό για ευνόητους λόγους.

## Πλοκή
Ο Ροκ Σιφρεντί ένας εξέχων γκάνγκστερ του 1930 στη Μασσαλία, μαθαίνει ότι η δολοφονία του συνεργάτη του και στενού του φίλου Φρανσουά Καπελά, διατάχθηκε από έναν νέο γκάνγκστερ στην πόλη, ονόματι Βολπόνε. Για εκδίκηση, ο Σιφρεντί σκοτώνει τον δίδυμο αδελφό του Βολπόνε ριχνόντας τον από ένα κινούμενο τρένο.

Ένας πόλεμος συμμοριών θα ξεκίνησει, όπου άνδρες του Βολπόνε για να κερδίσουν θα συλλάβουν τον Σιφρεντί και αφού τον ταπεινώσουν μπροστά στην συμμορία του θα τον μετατρέψουν στη συνέχεια σε ένα αλκοολικό θύμα, όπου θα τον κλείσουν σε  ψυχιατρικό νοσοκομείο. Επίσης την ερωμένη του Σιφρεντί, την Λόλα  θα την ρίξουν σε έναν οίκο ανοχής.

Ένα μέλος όμως της συμμορίας του Σιφρεντί, ο Φερνάντ θα αποδειχθεί ο σωτήρας για τον Σιφρεντί, αφού θα καταφέρει να τον εντοπίσει και στη συνέχεια θα τον βοηθήσει να δραπετεύσει από το ψυχιατρείο, φυγαδευόντας τον με μια βάρκα στη Ιταλία.

Τρία χρόνια μετά ο Σιφρεντί αφού καταφέρει να σταθεί πάλι στα πόδια του και μαζέψει κάποια χρήματα θα επιστρέψει πίσω στη Μασσαλία με τον Φερνάντ, και αφού ελευθερώσει την Λόλα από τον οίκο ανοχής θα ετοιμαστεί για την τελική μάχη εναντίον του Βολπόνε, ο οποίος εν τω μεταξύ έχει γίνει ο αδιαμφισβήτητος ηγέτης του υπόκοσμου.

## Διανομή Ρόλων
* Αλέν Ντελόν — Ροκ Σιφρεντί
* Ρικάρντο Κουτσιόλα — Βολπόνε
* Καθρίν Ροβέλ — Λόλα
* Λιονέλ Βιτράν — Φερνάντ
* Μιρέιγ Νταρκ — Πόρνη

## Παραπομπές
 
## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1970
Κατηγορία:Γαλλικές αστυνομικές δραματικές ταινίες
Κατηγορία:Ταινίες του 1974
Κατηγορία:Ταινίες σε σκηνοθεσία Ζακ Ντερέ
Κατηγορία:Ταινίες με μουσική σύνθεση Κλοντ Μπολίνγκ
Κατηγορία:Γαλλόφωνες ταινίες
Κατηγορία:Ταινίες γυρισμένες στη Μασσαλία
Κατηγορία:Ταινίες σε παραγωγή Αλέν Ντελόν
Κατηγορία:Ταινίες που συσχετίζονται με το οργανωμένο έγκλημα στη Γαλλία
Κατηγορία:Ταινίες τοποθετημένες στη Μασσαλία
Κατηγορία:Ταινίες σίκουελ
Χαμό Σαχιάν

Ο **Χαμό Σαχιάν** (αρμενικά: **), γεννημένος στις 14 Απριλίου 1914 στο Λορ και αποβιώσας στις 17 Ιουλίου 1993 στο Ερεβάν, ήταν Αρμένιος ποιητής.

Ετάφη στο Πάνθεον του Κομιτάς, στο Ερεβάν.

## Βιογραφία
Το 1939, ο Σαχιάν αποφοίτησε από το ινστιτούτο παιδαγωγικής του Μπακού. Το 1941, μετεγκαταστάθηκε στο Ερεβάν, ενώ, στη συνέχεια, υπηρέτησε στο Σοβιετικό Ναυτικό κατά τη διάρκεια του Β΄ Παγκοσμίου Πολέμου. Μετά το πέρας του πολέμου, εργάστηκε για λογαριασμό των εφημερίδων *Avangard*, *Vozni* και *Grakan tert*. 

Η πρώτη συλλογή ποιημάτων του εκδόθηκε το 1946. Ο Σαχιάν βραβεύθηκε με το Κρατικό Βραβείο της Αρμενίας για τον βιβλίο του υπό τον τίτλο *Sezam, batsvir*, το οποίο εκδόθηκε το 1972.

## Παραπομπές


Κατηγορία:Αρμένιοι ποιητές
Β΄ κατηγορία ΠΟΑΣΠ 2018-19

Η **Β΄ κατηγορία ΠΟΑΣΠ 2018-19** αποτέλεσε ποδοσφαιρική περίοδο της Β΄ κατηγορίας ΠΟΑΣΠ. Το πρωτάθλημα κέρδισε ο Κισσός Κισσόνεργας.

## Σύστημα διεξαγωγής
Στο πρωτάθλημα της Β΄ κατηγορίας ΠΟΑΣΠ 2018-19 συμμετείχαν 8 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας ΠΟΑΣΠ 2019-20.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Πηγή: 

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: 

## Παραπομπές


## Δείτε επίσης

* B΄ κατηγορία ΠΟΑΣΠ
* Κύπελλο ΠΟΑΣΠ 2018-19

Κατηγορία:Β΄ κατηγορία ΠΟΑΣΠ
Κατηγορία:Εγχώρια ποδοσφαιρικά πρωταθλήματα 2018–2019
Βλκόλινετς

Το **Βλκόλινετς** (σλοβακικά *Vlkolínec*) είναι χωριό υπό τη διοίκηση της πόλης του Ρουζόμπεροκ της περιφέρειας Ζίλινα στη Σλοβακία. Ιστορικά ήταν ξεχωριστό χωριό. Η πρώτη γραπτή αναφορά του χωριού προήλθε από το 1376 και μετά το 1882 έγινε μέρος του Ρουζόμπεροκ. Το όνομα μάλλον προέρχεται από τη σλοβακική λέξη «βλκ», που σημαίνει λύκος.

Το Βλκόλινετς έχει καταχωρηθεί ως μνημείο Παγκόσμιας Κληρονομιάς της Ουνέσκο από το 1993, και είναι ένα από τα δέκα χωριά της Σλοβακίας που έχουν λάβει το καθεστώς των λαϊκών αρχιτεκτονικών προστατευόμενων περιοχών.  Αυτό το καθεστώς κατέστη δυνατό, επειδή το χωριό είναι ανέγγιχτο και σύνθετο παράδειγμα της λαϊκής αρχιτεκτονικής της υπαίθρου της περιοχής των Βορείων Καρπαθίων.

Το Βλκόλινετς, το οποίο βρίσκεται στο κέντρο της Σλοβακίας, είναι εντυπωσιακά άθικτος οικισμός με τα παραδοσιακά χαρακτηριστικά του κεντρικού ευρωπαϊκού χωριού. Είναι η πιο πλήρης ομάδα από αυτά τα είδη παραδοσιακών σπιτιών με κούτσουρα, που βρίσκονται συχνά σε ορεινές περιοχές. Το χωριό αποτελείται από περισσότερα από 45 σπίτια χτισμένα με κούτσουρα με το κάθε ένα από αυτά να αποτελείται από δύο ή τρία δωμάτια. Το χωριό έχει ένα ξύλινο καμπαναριό που χρονολογείται από τον 18ου αιώνα, ενώ η εκκλησία του χωριού, χτισμένη στο ρυθμό Μπαρόκ, έχει διατηρηθεί. Τα σπίτια αρ. 16 και 17 έχουν μετατραπεί σε λαογραφικό μουσείο, με όλα τα μέσα από την καθημερινή ζωή και εργασία.

Το χωριό έχει έκταση 7.97 τετρ. χιλιόμετρα. Το χωριό έχει πληθυσμό 13 κατοίκων, είναι ορεινό και βρίσκεται σε υψόμετρο 718 μέτρων.

## Δείτε επίσης
* Άλλες ιστορικές προστατευόμενες περιοχές της λαϊκής αρχιτεκτονικής στη Σλοβακία
** Μπρχλόβτσε
** Τσίτσμανι
** Όστουρνια
** Πλάβετσκι Πέτερ
** Ποντμπιέλ
** Σεμπέχλεμπι
** Σπάνια Ντόλινα
** Βέλικε Λεβάρε
** Ζντιάρ
* Άλλα παρόμοια μνημεία Παγκόσμιας πολιτιστικής Κληρονομιάς:
** Χολλοκό στην Ουγγαρία
** Χολασόβιτσε στην Τσεχία
** Εκκλησιαστική πόλη του Γκάμελσταντ στη Σουηδία

## Εικόνες

Αρχείο:Vlkolínec - socha.JPG|Ξύλινο γλυπτό στην είσοδο προς το χωριό 
Αρχείο:Vlkolínec, Slovakia 020.jpg|Τυπικός εσωτερικός χώρος σε ένα από τα σπίτια
Αρχείο:Vlkolínec, Slovakia 018.jpg|Σπίτι στο Βλκόλινετς
Αρχείο:Vlkolinec house 47.jpg|Το σπίτι αρ. 47 στο Βλκόλινετς
Αρχείο:Vlkolínec, Slovakia 016.jpg|Τμήμα σπιτιού στο Βλκόλινετς
Αρχείο:Vlkolínec, Slovakia 015.jpg|Δρόμος στο Βλκόλινετς
Αρχείο:Vlkolínec, Slovakia 019.jpg| Άλλος δρόμος στο Βλκόλινετς 
Αρχείο:Vlkolínec, Slovakia 002.jpg|Εξωτερική άποψη σπιτιού στο Βλκόλινετς
Αρχείο:Vlkolínec 2.jpg| Δρόμος στο Βλκόλινετς 


## Παραπομπές


## Πόροι
* 

## Εξωτερικοί σύνδεσμοι

* Επίσημη ιστοσελίδα του χωριού

Βλκολιν
Θωρηκτό Ποτέμκιν

Η ονομασία ***Θωρηκτό Ποτέμκιν*** μπορεί να αναφέρεται στα εξής:
*στο ομώνυμο πλοίο
*στην ομώνυμη ταινία
*στο ομώνυμο άλμπουμ (*Battleship Potemkin*) των Pet Shop Boys
Οβελίας

**Οβελίας** ονομάζεται το αρνί ή το κατσίκι το οποίο ψήνεται στη σούβλα κυρίως την ημέρα του Πάσχα.

## Σύντομο ιστορικό
Το έθιμο αυτό πρωτοξεκίνησε στην Αιτωλοακαρνανία και στη συνέχεια έφτασε στην Πελοπόννησο κι από εκεί
διαδόθηκε σε όλη την υπόλοιπη Ελλάδα. Όμως, στις πόλεις, επειδή δεν υπάρχει αυτή η ευχέρεια, το ψήσιμο του αρνιού ή του
κατσικιού το Πάσχα γίνεται στον φούρνο. 

## Εξωτερικοί σύνδεσμοι
* 

Κατηγορία:Κρέας
Κατηγορία:Πασχαλινές παραδόσεις στην Ελλάδα
Α΄ κατηγορία ΠΟΑΣΠ

Η **Α΄ Κατηγορία ΠΟΑΣΠ** είναι ένα τοπικό, ποδοσφαιρικό πρωτάθλημα που διεξάγεται στην επαρχία Πάφου της Κύπρου. Διοργανώνεται από την Ποδοσφαιρική Ομοσπονδία Αγροτικών Σωματείων Πάφου (ΠΟΑΣΠ) από το 1971. Στο πρωτάθλημα αυτό συμμετέχουν ομάδες μέλη της ΠΟΑΣΠ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου.

Από το πρωτάθλημα αυτό καθορίζεται η ομάδα που θα εκπροσωπήσει την ΠΟΑΣΠ στο Πρωτάθλημα Πρωταθλητριών ΣΤΟΚ και οι ομάδες της ΠΟΑΣΠ που θα συμμετάσχουν στο Πρωτάθλημα Ένταξης ΣΤΟΚ, μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Η Α΄ κατηγορία ΠΟΑΣΠ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Στο πρωτάθλημα συμμετέχουν 12 ομάδες και διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας.

Η πρωταθλήτρια ομάδα συμμετέχει στο Πρωτάθλημα Πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες
Οι ομάδες που συμμετέχουν στο πρωτάθλημα Α΄ κατηγορίας 2025-26 είναι:

* ΑΕ Αμπελίτης
* 
* 
* 
* Α.Σ. Αναρίτας
* 
* Κίνηση Νέων Έμπας
* Αθλητικός Σύλλογος Κισσός Κισσόνεργας
* Μανδριά FC
* 
* Ποσειδώνας Γιόλου
* 

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Δεν εντοπίστηκαν στοιχεία για την περίοδο 1974-75, κατά την οποία το πρωτάθλημα ξεκίνησε με καθυστέρηση εξαιτίας της τουρκικής εισβολής στην Κύπρο.Το πρωταθλήματα των περιόδων 2019-20 και 2020-21 διακόπηκαν λόγω της πανδημίας του κορωνοιού. Πολυνίκης ομάδα του θεσμού είναι η ΑΕΚ Κουκλιών με 6 κατακτήσεις.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο ΠΟΑΣΠ

## Παραπομπές

## Εξωτερικοί σύνδεσμοι
* Ιστοσελίδα ΠΟΑΣΠ